LPN คาดกำไรไตรมาส 4/61 โตก้าวกระโดด 78%แนะนำซื้อเก็งกำไร
LPN คาดกำไรไตรมาส 4/61 โตก้าวกระโดด 78%แนะนำซื้อเก็งกำไร
1 ก.พ. 2562

บล.ฟินันเซีย ไซรัส ระบุในบทวิเคราห์วันนี้(1ก.พ.)ว่า บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN คาดกำไรปกติไตรมาส4/61  โตก้าวกระโดด 78% Q-Q และ 76% เทียบช่วงเดียวกันของปีก่อนที่ 520 ลบ. สูงสุดในรอบ 9 ไตรมาส จากยอดโอนที่คาดแตะ 3.4 พันลบ. (+71% Q-Q, +37% เทียบช่วงเดียวกันของปีก่อน) โดยมีแรงหนุนหลักจากการเริ่มโอนคอนโด 2 แห่ง อย่าง Lumpini Suite เพชรบุรี-มักกะสัน มูลค่า 2.7 พันลบ. และ Lumpini Suite ดินแดง-ราชปรารภ มูลค่า 1.75 พันลบ.
ปรับประมาณการกำไรปกติปี 2018-2019 ลง 8% และ 5% เป็น 1.4 พันลบ. (+30% เทียบช่วงเดียวกันของปีก่อน) และ 1.5 พันลบ. (+8% เทียบช่วงเดียวกันของปีก่อน) ตามลำดับ จากการโอน Backlog ในไตรมาส4/61 ที่ช้ากว่าคาด และมีการเลื่อนเปิด 3 โครงการใหม่ มูลค่ารวม 3 พันลบ.
แนวโน้มกำไรไตรมาส1-3/62 คาดสะดุด และไปกระจุกในไตรมาส4/62 ปรับลดราคาเหมาะสมปี 2019 เป็น 8 บาท อิง PER 8x เทียบเท่าค่าเฉลี่ยในอดีต-1SD เพื่อสะท้อนตลาดอสังหาที่ท้าทายขึ้น ราคาหุ้นปัจจุบันต่ำกว่า BV และคาดให้เงินปันผล 2H18 ที่ 0.34 บ./หุ้น คิดเป็น Yield 4.8% แนะนำซื้อเก็งกำไร